पार्किंसंस सेंट्रल नर्वस सिस्टम की बीमारी है, जिसमें मरीज के शरीर के अंगों में बेहद कंपन होता है। वह अपने शरीर से कंट्रोल खोने लगता है। वह कई बार गिर भी जाता है। मरीज अक्सर डिप्रेशन का शिकार हो जाता है और गुमसुम रहने लगता है। इसके लिए न्यूरोलॉजिस्ट को दिखाएं। वैसे तो लक्षणों से ही इस बीमारी का पता लग जाता है, लेकिन जरूरत पड़ने पर F-Dopa PET टेस्ट भी करा सकते हैं। यह टेस्ट काफी महंगा होता है। एम्स में इसकी कीमत करीब 2000 रुपए है। इस बीमारी की दवा जिंदगीभर खानी होती है। मरीज को वक्त पर दवा खिलाना बहुत जरूरी है। अगर मरीज गुस्सा करता है, तो आप अपना संयम बनाए रखें। आपको यह मानने की जरूरत है कि वह जान-बूझकर गुस्सा नहीं कर रहे बल्कि बीमारी के असर से ऐसा हो रहा है।